**PROCESVERBAL I MBLEDHJES SË KËSHILLIT BASHKIAK KUKËS, DATË 19.07.2021**

Me datë 19.07.2021, ora 10:30, u zhvillua mbledhja e radhës e Këshillit Bashkiak. Këshilli u mblodh sipas njoftimit për mbledhjen, të shpallur me datë 13.07.2021, bazuar në ligjin Nr. 139/2015 “Për vetëqeverisjen vendore” i ndryshuar, nenet 53, 56, si dhe Vendimin e Këshillit Bashkiak kukës Nr. 22, datë 25.03.2020 “ Për miratimin e Rregullores për organizimin dhe funksionimin e Këshillit Bashkiak”. Në mbledhje morën pjesë: Anilda Biba, ermira Brahaj, Republika Tusha, Nazmije Mustafa, Yllda Zenelaj, Tigri Brahaj, Bujar Syla, Arbron Vata, Sami Mata, Burim Bilali, Nebi Ramallari, Ismail Selimaj, Aurora Guska, Destan Spahiu, Abdulla Domi, Valion Muja, Edmond Hallaçi, Bledar Lleshaj, Elmira Brahaj. Deklarohet Kuorumi. Hapet mbledhja.

Lexohet rendi i ditës me 6 pika:

1. P-v “Për dhënien e ndihmës ekonomike nga fondi 6%, për muajin qershor 2021”
2. P-v “Për miratim fondi për dhënie pagese për rastin e daljes së punonjësve në pension pleqërie.
3. P-v “Për miratimin e një ndryshimi në buxhetin e vitit 2021”
4. P-V” Për miratimin e tavaneve përfundimtare të shpenzimeve të programit buxhetor afatmesëm 2022-2024”
5. P-v “Për caktimin e kuotës së anëtarësisë së Bashkisë Kukës si bashki përbërëse e Këshillit të Qarkut Kukës’
6. P-v “ Për miratimin e një ndryshimi në numrin dhe përbërjen e komisionit të mandateve, rregulloreve, ceshtjeve juridike, qeverisjes së mirë, administratës, zgjedhjeve dhe strukturave komunitare”

Hidhet në votim rendi i ditës. Miratohet rendi I ditës me të gjitha votat pro.

Shqyrtohet pika 1, P-v “Për dhënien e ndihmës ekonomike nga fondi 6%, për muajin qershor 2021”. Zj. Nazmije Mustafa, kryetare e komisionit të Ekonomisë dhe Financës:- Komisioni ka shqyrtuar project-vendimin dhe për muajin qershor 2021 përfitojnë 391 familje. Janë pakësuar 15 familje. Masa e pagesës është conform ligjit dhe VKM-së. Ju ftoj ta shqyrtyoni dhe ta miratoni këtë projektvendim.

Hidhet në votim dhe miratohet me të gjitha votat pro.

Pika 2: P-v “Për miratim fondi për dhënie pagese për rastin e daljes së punonjësve në pension pleqërie. U kërkuan emrat e punonjësve që dalin në pension pleqërie. U lexua projektvendimi dhe relacioni përkatës. U hodh në votim. U miratua me të gjitha votat pro.

Pika 3. “Për miratimin e një ndryshimi në buxhetin e vitit 2021”. Zj. Nazmie Mustafa, kryetare e komisionit të ekonomisë dhe financës, prezanton projektvendimin. Është shqyrtuar në komision dhe komisioni vendosi që ta paraqesë për shqyrtim dhe miratim para këshillit bashkiak. Specialisti i financës sqaron se ndryshimi i buxhetit konsiston në parashikimin e përdorimit të të ardhurave. Hidhet në votim dhe miratohet me të gjitha votat pro.

Pika 4. “Për miratimin e tavaneve përfundimtare të shpenzimeve të programit buxhetor afatmesëm 2022-2024”. Zj. Nazmie Mustafa, kryetare e komisionit të ekonomisë dhe financës: Projektvendimi është shqyrtuar në mbledhjen e komisionit. Është conform ligjeve dhe VKM-ve. Nuk ka pyetje nga anëtarët e këshillit. Hidhet në votim Miratohet (të gjitha votat pro).

Pika 5. “Për caktimin e kuotës së anëtarësisë së Bashkisë Kukës si bashki përbërëse e Këshiklkit të Qarkut Kukës’’

1. Domi:-Shuma e parashikuar si kuotë anëtarësie, për mendimin tim është e papërfillshme. Ju kërkoj që ta rishikoni.

Z. Jata:- Ligji bazë për caktimin e tarifës është ligji 139/2015 “Për vetëqeverisjen vendore” dhe është kompetencë e këshillit bashkiak. Ne jemi konsultuar me disa bashki të tjera. Këshillit të qarkut i është ulur numri i punonjësve dhe masa e financimeve. Në ligj nukm ka të përcaktuar kuotë fikse.

A. Domi- Asnjë bashki nuk e ka 0.5%

N. Ramallari- Propozoj që të miratojmë 1%. Mbështetet nga shumica e anëtarëve të këshillit. Miratohet me 17 vota pro, 1 votë kundër, 1 abstenim.Pika 6 “Për miratimin e një ndryshimi në numrin dhe përbërjen e komisionit të mandateve, rregulloreve, ceshtjeve juridike, qeverisjes së mirë, administratës, zgjedhjeve dhe strukturave komunitare”. Propozohet që ky komision të përbëhet nga 5 anëtarë. Zj. Ketjona Sopaj zëvendësohet me zj. Aurora Guska. Anëtarë të rinj të komisionit propozohen Republika Tusha dhe Yllda Zeneli. Propozimet hidhen në votim. Ndryshimet në komision miratohen me të gjitha votat pro.

Mbyllet mbledhja.

**Kukës me 19.07.2021**